
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 646 


23 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Δήμο Καλλιθέας Ν. Αττικής Νομικού 
Προσώπου με το όνομα «44η Σχολική Επιτροπή (7ο 

Λύκειο Ματζαγριωτάκη 12)». 1 

Σύσταση στο Δήμο Νέας Ιωνίας Ν. Αττικής Νομικού 
Προσώπου με το όνομα «Κέντρο Σπουδής και Ανά¬ 
δειξης Μικρασιατικού Πολιτισμού (ΚΕ.ΜΙ.ΠΟ.)».... 2 

Έγκριση τροποποίησης του Οργανισμού Εσωτερικής 

Υπηρεσίας του Δήμου Πατρέων. 3 

Τροποποίηση της συστατικής πράξης της αμιγούς επι¬ 
χείρησης του δήμου Θεσσαλονίκης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΙΜΑΤΙΣΜΟΥ ΔΗΜΟΥ 

ΘΕΣΣΑΛΟΝΙΚΗΣ». 4 

Σύσταση στο δήμο Βέροιας Ν. Ημαθίας Νομικού Προ¬ 
σώπου με την επωνυμία «Κέντρο Ανοικτής Προστα¬ 
σίας Ηλικιωμένων (Κ.Α.Π.Η.) ΔΔΑγ. Βαρβάρας»... 5 
Σύσταση στο δήμο Βέροιας Ν. Ημαθίας Νομικού Προ¬ 
σώπου με την επωνυμία «Γ’ Κέντρο Ανοικτής Προ¬ 
στασίας Ηλικιωμένων (Γ’ Κ.Α.Π.Η.) Συνοικιών Δή¬ 
μου Βέροιας». 6 


Τ ροποποίηση της συστατικής πράξηςτης αμιγούς επι¬ 
χείρησης του δήμου Αγίου Αθανασίου Νομού Θεσ¬ 
σαλονίκης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΤΟΠΙΚΗΣ ΑΝΑΠΤΥΞΗΣ ΔΗΜΟΥ ΑΓΙΟΥ ΑΘΑ¬ 


ΝΑΣΙΟΥ (Δ.Ε.Τ.Α.Δ.Α.Α)». 7 

Ανάκληση της 2297/13.2.2002 απόφασης του Γενικού 
Γ ραμματέα Περιφέρειας Πελοποννήσου. 8 


ΑΠΟΦΑΣΕΙ Σ 

Αριθ. 19326+58043/02 (1) 

Σύσταση στο Δήμο Καλλιθέας Ν. Αττικής Νομικού Προσώ¬ 
που με το όνομα «44η Σχολική Επιτροπή (7ο Λύκειο Μα- 
τζαγριωτάκη 12)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8-15του άρθρου 5του 
Ν. 1894/90 «Για την Ακαδημία Αθηνών και άλλες εκπαιδευ¬ 
τικές διατάξεις» (ΑΊΟΟ). 


2. Τις διατάξεις του άρθρου 203 του Π.Δ. 410/95 (Φ.Ε.Κ. 
Α’ 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α’.). 

4. Την αριθμ. 560/02 απόφαση του Δημοτικού Συμβουλί¬ 
ου του Δήμου Καλλιθέας για σύσταση Νομικού Προσώπου 
με το όνομα «44η Σχολική Επιτροπή (7ο Λύκειο Ματζα- 
γριωτάκη 12)», αποφασίζουμε: 

1. Συστήνουμε στο Δήμο Καλλιθέας του Νομού Αττικής 
Νομικό Πρόσωπο με το όνομα: «44η Σχολική Επιτροπή (7ο 
Λύκειο Ματζαγριωτάκη 12)», το οποίο διέπεται από τις δια- 
τάξειςτου άρθρου 203του Π.Δ/τος410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείρηση των πιστώσεων που διατίθενται για την 
κάλυιμη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας &Δευτ/θμιας Εκπαίδευσης για τον εφοδιασμό 
από τον Οργανισμό Σχολικών Κτιρίων των σχολείων με έπι¬ 
πλα καιεξοπλιστικά είδη και απότο Υπουργείο Εθνικής Παι¬ 
δείας και θρησκευμάτων με βιβλία για τις σχολικές βιβλιο¬ 
θήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Καλλι¬ 
θέας ύψους 20.000 Ευρώ περίπου για το τρέχον οικονομι- 

κό έτος και 20.000 Ευρώ περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Καλλιθέας οικονομικού έτους 
2003, ύψους 20.000 Ευρώ σε βάρος του Κ.Α.Ε. 3/211.9.02 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Απριλίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 20200 (2) 

Σύσταση στο Δήμο Νέας Ιωνίας Ν. Αττικής Νομικού Προ¬ 
σώπου με το όνομα «Κέντρο Σπουδής και Ανάδειξης Μι¬ 
κρασιατικού Πολιτισμού (ΚΕ.ΜΙ.ΠΟ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (Φ.Ε.Κ. 
Α’231)(Δ.Κ.Κ.). 

2. Την αριθμ. 113/03 απόφαση του Δημοτικού Συμβου¬ 
λίου του Δήμου Νέας Ιωνίας, που αφορά τη σύσταση Νο¬ 
μικού Προσώπου με το όνομα «Κέντρο Σπουδής και Ανά¬ 
δειξης Μικρασιατικού Πολιτισμού (ΚΕ.ΜΙ.ΠΟ.)», αποφα¬ 
σίζουμε: 

1. Συστήνουμε στο Δήμο Νέας Ιωνίας του Νομού Αττικής 
Νομικό Πρόσωπο με το όνομα : «Κέντρο Σπουδής και Ανά¬ 
δειξης Μικρασιατικού Πολιτισμού (ΚΕ.ΜΙ.ΠΟ.)» το οποίο 
αποτελεί Νομικό Πρόσωπο Δημοσίου Δικαίου και διέπεται 
από τις διατάξειςτου άρθρου 203 του Π.Δ. 410/95 (Δ.Κ.Κ.) 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

1) α) Η περισυλλογή, διάσωση, διατήρηση, μετάδοση και 
προβολή των στοιχείων της ιστορίας και του Πολιτισμού 
των Ελλήνων της καθ’ ημάς λεγομένης Ανατολής και ειδι¬ 
κότερα της Μικράς Ασίας, του Πόντου, της Ανατολικής 
Θράκης, της Κωνσταντινουπόλεως, στη διαδρομή της 
ιστορίας από την αρχαιότητα έως το 1922 μ.Χ., αλλά και 
των απογόνων τους, όπου της γης κατοικούντων. 

β) Ως στοιχεία Πολιτισμού νοούνται: θρησκεία, γλώσσα, 
ήθη, έθιμα, παραδόσεις, γραπτά μνημεία, έργα τέχνης, 
ναοί, κατοικίες, κειμήλια, μαρτυρίες, έγγραφα, κώδικες και 
κάθε τι που εμπίπτει στον όρο: εθνολογικό, ιστορικό καιλα- 
ογραφικό υλικό. 

2) Η συμβολή στην αντιμετώπιση εθνικών θεμάτων του 
Ελληνισμού, είτε του Ελλαδικού χώρου, είτε του Ελληνι¬ 
σμού της Διασποράς, ιδιατέρως αυτού του έλκοντας την 
καταγωγήν εκ των του εδ. Ια περιοχών. 

3) α) Η συνεργασία με τα Β/ θμια Όργανα των Προσφύ¬ 
γων, αλλά και τα προσφυγικά Σωματεία της Επικράτειας 
και της Αλλοδαπής και η υποστήριξη των κάθε φύσεως δι¬ 
καίων αιτημάτων και διεκδικήσεων τους για την επίλυση 
προβλημάτων που ακόμη εκκρεμούν ή είναι δυνατόν να 
αναφύουν εις το μέλλον. 

β) Η ουσιαστική συμπαράσταση στο έργο Φορέων, οι 
οποίοι ασχολούνται με τη διάσωση και προβολή της πολιτι¬ 
σμικής κληρονομιάς του Ελληνισμού της Ανατολής (ενδει¬ 
κτικούς αναφέρονται το Κέντρο Μικρασιατικών Σπουδών, 
το Ίδρυμα Μείζονος Ελληνισμού, το Μουσείο Μπενάκη 
κ.λ.π.) 

4) α) Η συλλογή, ταξινόμηση, μελέτη, αξιοποίηση του αρ¬ 
χειακού υλικού, που αφορά στη Νέα Ιωνία, έδρα του Κέ¬ 
ντρου, η οποία άλλωστε είναι και Δήμος προσφυγικός. 


β) Με τον όρο Ιστορικό Αρχειακό υλικό, νοούνται τα αρ¬ 
χεία του Δήμου και των Νομικών του Προσώπων αφενός, 
αφετέρου δε τα αρχεία Σωματείων, Οργανώσεων και φυσι- 
κώνπροσώπων, που συνδέονται με τη Νέα Ιωνία: έγγραφα, 
χειρόγραφα, κώδικες, φωτογραφίες, ταινίες, ημερολόγια, 
εφημερίδες, περιοδικά, έντυπα, βιβλία, αλληλογραφίες 
κ.λ.π., ως πρότυπα ή ως αντίγραφα, που είναι δυνατόν και 
νόμιμο να συγκεντρωθούν, να ταξινομηθούν, να αξιολογη¬ 
θούν και να αξιοποιηθούν. 

3. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α. Η ετήσια επιχορήγηση του Δήμου Νέας Ιωνίας. 

β. Επιχορηγήσεις της Νομαρχίας του Υπουργείου Πολι¬ 
τισμού, του Υπουργείου Παιδείας, του Υπουργείου Οικο¬ 
νομικών, των λοιπών Υπουργείων, άλλων Ν.Π.Δ.Δ. και Ι.Δ. 
Τραπεζών, των Ευρωπαϊκών Προγραμμάτων κ,λ.π. 

γ. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

δ. Πρόσοδοι από τη δική του περιουσία. 

ε. Από κάθε άλλη μη κατονομαζόμενη αλλά νόμιμη πηγή. 

4. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ 

Περιουσία του Νομικού προσώπου είναι η περιουσία ακί¬ 
νητη ή κινητή, που με οιανδήποτε μορφή θα του παραχω- 
ρείται από το Δήμο Νέας Ιωνίας, προς επιδίωξη των σκο¬ 
πών τους, καθώς και άλλη περιουσία που του παραχωρεί- 
ται από οιονδήποτε και με οιανδήποτε νομική μορφή. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

-Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νέας 
Ιωνίας ύψους 30.000,00 ευρώ περίπου για το τρέχον οικο¬ 
νομικό έτος και 30.000,00 ευρώ περίπου για καθένα από τα 
επόμενα οικονομικά έτη. 

2. Γ ια την ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2003 του Δήμου Νέας 
Ιωνίας και στον Κ.Α. 211.9.09. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Μάίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 6802 (3) 

Έγκρισητροποποίησηςτου Οργανισμού Εσωτερικής Υπη¬ 
ρεσίας του Δήμου Πατρέων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 21 του Ν.2190/1994, 8παρ. 
5 του Ν.2307/1995, 18 παρ. 12 του Ν. 2503/1997, 18 του 
Ν.2539/1997, 13 παρ. 1 του Ν.2672/1998 και των Π. Δ/των 
22/1990 και 50/2001, καθώς και την ισχύουσα νομοθεσία 
"περί αρμοδιοτήτων των Ο.Τ.Α. Α’ βαθμού". 

2. Του άρθρου 12του Ν.1188/1981 "Περί κυρώσεωςτου 
Κώδικα περί καταστάσεως Προσωπικού Οργανισμών Τοπι¬ 
κής Αυτοδιοίκησης", όπως αυτό αντικαταστάθηκε από τις 
όμοιες της παρ. 5 του άρθρου 8 του Ν.2307/1995 "Προ¬ 
σαρμογή Νομοθεσίας αρμοδιότητας Υπουργείου Εσωτε¬ 
ρικών στις διατάξεις για την Νομαρχιακή Αυτοδιοίκηση και 
άλλες διατάξεις. 

3. Την αριθμ. 12119/3.8.1999 απόφασή μας (ΦΕΚ 
1648/τ.Β’/24.8.1999), περί έγκρισης του Ο.Ε.Υ. του Δήμου 
Πατρέων". 

4. Τις διατάξεις του Π.Δ. 23/2002 (ΦΕΚ 19 τ. Α77.2.02) 
"Αρμοδιότητες, σύστημα πρόσληψης, προσόντα, καθήκο¬ 
ντα, δικαιώματα και υποχρεώσεις του προσωπικού της Δη¬ 
μοτικής Αστυνομίας". 

5. Την αριθμ. 243/14.4.2003 νεώτερη απόφαση του Δη¬ 
μοτικού Συμβουλίου Δήμου Πατρέων Ν. Αχαίας "περί τρο¬ 
ποποίησης και συμπλήρωσης του υφισταμένου Ο.Ε.Υ. του 
Δήμου" και την αριθμ. 1/θέμα 1ο/30.4.2003 γνωμοδότηση 
του Υπηρεσιακού Συμβουλίου Ο.Τ.Α. Ν. Αχαίας, με την 
οποία γνωμοδοτεί υπέρ της τροποποίησης του υφιστάμε¬ 
νου Ο.Ε.Υ. του Δήμου και την σύσταση Δ/νσης Δημοτικής 
Αστυνομίας καταργούμενης του Τμήματος Δημοτικής 
Αστυνομίας των ειδικών Υπηρεσιών του υφιστάμενου 
Ο.Ε.Υ. του Δήμου Πατρέων. 

6. Του άρθρου 27 του Ν.2081/1991 με το οποίο προστέθη¬ 
κε νέο άρθρο 29Α στο Ν.1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις 

7. Την αριθμ. 241/18.8.1998 (ΦΕΚ939/τ. Β71.9.98) εξου- 
σιοδοτική απόφαση του Γενικού Γραμματέα Περιφέρειας, 
με την οποία η αρμοδιότητα αυτή μεταβιβάστηκε στο Γ ενι¬ 
κό Διευθυντή Περιφέρειας, καθώς και το δικαίωμα να υπο¬ 
γράφουν "Με εντολή Γ.Γ. Περιφέρειας", αποφασίζουμε: 

Εγκρίνουμε την αριθμ.243/2003 απόφαση του Δημοτικού 
Συμβουλίου του Δήμου Πατρέων, περί τροποποίησης του 
Οργανισμού Εσωτερικής Υπηρεσίας του (τροποποιούνται 
μόνο τα άρθρα 1,2,4 και 6 του υφιστάμενου Ο.Ε.Υ. του Δή¬ 
μου Πατρέων) για την σύσταση Διεύθυνσης Δημοτικής 
Αστυνομίας καταργουμένου του Τμήματος Δημοτικής 
Αστυνομίας των Ειδικών Υπηρεσιών του υφιστάμενου 
Ο.Ε.Υ. του Δήμου, όπως παρακάτω: 

Άρθρο 1 

Διάρθρωση Υπηρεσιών. 

Από τις ΕΙΔΙΚΕΣ ΥΠΗΡΕΣΙΕΣ καταργείται το Τμήμα Δη¬ 
μοτικής Αστυνομίας και δημιουργείται νέα Δ/νση και τρία 
(3) Τμήματα: 

ΙΓ' Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

1) Τμήμα Διοικητικής Υποστήριξης. 

2) Τμήμα Ελέγχου Κυκλοφορίας και Στάθμευσης οχημά¬ 
των. 

3) Τμήμα Προστασίας Περιβάλλοντος - Ελέγχου κατα¬ 
στημάτων και Κοινόχρηστων χώρων. 

Άρθρο 2 

Αρμοδιότητες Υπηρεσιακών Μονάδων 
Προστίθεται: 

ΙΓ’ Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Ο Δ/ντής εποπτεύει, ελέγχει, μεριμνά, συντονίζει και 
φροντίζει για την σωστή λειτουργία των τμημάτων που 
υπάγονται στη Δ/νσή του. Συνεργάζεται με τους προϊστα¬ 
μένους των Τμημάτων και επιλύει τυχόν προβλήματα στα 
πλαίσια των αρμοδιοτήτων του. 

Τοποθετεί και μετακινεί στα Τμήματα, το προσωπικό της 
Δ/νσης κατά τις εκάστοτε υπηρεσιακές ανάγκες της 
Δ/νσης του και ανεξάρτητα της σύνθεσης ανά Τμήμα. 

Παρίσταται στις συνεδριάσεις του Δημοτικού Συμβου¬ 
λίου και της Δημαρχιακής Επιτροπής όταν έχουν γραφεί 
στην ημερήσια διάταξη θέματα της Δ/νσης του και δίνει 
απαντήσεις σε τυχόν ερωτήματα της Διοίκησης και των 
Δημοτικών Συμβούλων. 


Δια του προσωπικού του γραφείου: 

Χρεώνει την ημερήσια αλληλογραφία της Δ/νσης. Εκδί¬ 
δει και συνυπογράφει μετά του Δημάρχου τις εκθέσεις 
ανάληψης δαπανών, καθώς και τους αντίστοιχους λογα¬ 
ριασμούς επί προμηθειών αρμοδιότητας της Δ/νσης. 

Συντάσσει την ετήσια έκθεση πεπραγμένων της Δ/νσης. 
Συντάσσει τις διακηρύξεις όλων των προς ανάθεση μελε¬ 
τών και των λοιπών σχετικών θεμάτων. Εισηγείται στο Δη¬ 
μοτικό Συμβούλιο επί θεμάτων της Δ/νσης. 

Τηρεί βιβλίο αλφαβητικού πρωτοκόλλου εισερχομένων 
και εξερχόμενων στη Δ/νση αιτήσεων και εγγράφων, επί 
των οποίων επιλαμβάνεται την διεκπεραίωση τους τηρώ¬ 
ντας συγχρόνως και το σχετικό αρχείο. 

1) Τμήμα Διοικητικής Υποστήριξης. 

Αρμοδιότητες του Τμήματος. 

1. Έχει τον έλεγχο της τήρησης των διατάξεων που αφο¬ 
ρούν τις κάθε είδους κανονιστικές αποφάσεις που εκδίδει 
το Δημοτικό Συμβούλιο, καθώς και την επιβολή των πάσης 
φύσεως προστίμων που καθορίζονται με τις κανονιστικές 
αποφάσεις (άρθρο 37 Π.Δ/τος 410/95). 

2. Εκδίδει την βεβαίωση μόνιμης κατοικίας για μεταδη¬ 
μότευση [άρθρο 32του Ν. 1516/85 (Α20) και άρθρο 18του 
Π.Δ. 410/95, (Α 231)]. 

3. Έχει τον έλεγχο επιχειρήσεων τουριστικού ενδιαφέ¬ 
ροντος, σχετικά με την εφαρμογή της τουριστικής Νομο¬ 
θεσίας (βεβαίωση παραβάσεων, εκτέλεση διοικητικών κυ¬ 
ρώσεων κ.λπ. [Ν. 393/1976, (Α 199), Ν.2160/1993, (Α 118)]. 

4. Θεωρεί τους τιμοκαταλόγους των δωματίων των ξενο¬ 
δοχειακών επιχειρήσεων και καταλυμάτων, [άρθρο 14 της 
503007/76 απόφασης του Γ.Γ. ΕΟΤ, η οποία κυρώθηκε με 
το άρθρο 8 του Ν. 1652/86, (Α 167) και η ΚΥΑ 1947/94, (Β 
846)]. 

5. Συγκεντρώνει τις κλήσεις των παραβάσεων και τις 
αποστέλλει στην αρμόδια Υπηρεσία για βεβαίωση και εί¬ 
σπραξη των ανάλογων ποσών. Συνεργάζεται επί των εν¬ 
στάσεων ή αιτήσεων επί των κλήσεων και δίνει τις ανα¬ 
γκαίες πληροφορίες επί των θεμάτων αυτών για την εκδί¬ 
κασή τους. 

6. α) Παρέχει διοικητική υποστήριξη σε όλη την Δ/νση. 

β) Τηρεί πρωτόκολλο εισερχόμενης και εξερχόμενης αλ¬ 
ληλογραφίας στην Δ/νση 

γ) Συγκεντρώνει τα ημερήσια δελτία εργασίας όλων των 
εργαζομένων της Δ/νσης. 

7. Ρυθμίζει τη διάθεση των πάσης φύσεως οχημάτων ή 
δίκυκλων μηχανών της υπηρεσίας ανάλογα με τις καθημε¬ 
ρινές ανάγκες της Δ/νσης και τηρεί τα σχετικά βιβλία και 
δελτία. 

2) Τ μήμα Ελέγχου Κυκλοφορίας και Στάθμευσης οχημάτων. 

Αρμοδιότητες του Τμήματος. 

1. Τον έλεγχο της τήρησης των διατάξεων που αφορούν 
την κυκλοφορία και την στάθμευση των οχημάτων [άρθρο 
34 του Ν .2696/1999 Κ. Ο. Κ., (Α 57) ]. Ο έλεγχος για τη στάθ¬ 
μευση των πάσης φύσεως οχημάτων εκτείνεται τόσο 
στους χώρους ελεγχόμενης στάθμευσης (παρκόμετρα) 
όσο και σε χώρους εκτός αυτών. Για την άσκηση της αρμο¬ 
διότητας αυτής εφαρμόζονται οι διατάξεις του άρθρου 26 
παρ. 1 του Ν. 1080/80 και των άρθρων 104 και 105 του 
Ν.2696/1999 (Α57). 

2. Τον έλεγχο της τήρησης των διατάξεων που αφορούν 
τη σήμανση των εργασιώνπου εκτελούνται στις οδούς [άρ¬ 
θρο 9του Ν.2696/1999, (Α 57)]. 

3. Τον έλεγχο της τήρησης των διατάξεων που αφορούν 
τη ρύθμιση της κυκλοφορίας με υποδείξεις και σήματα των 
τροχονόμων [άρθρο 3του Ν.2696/1999, (Α57)]. 

4. Τον έλεγχο της τήρησης των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς, στο δημοτικό ή κοινο¬ 
τικό δίκτυο [άρθρο 47του Ν.2696/1999, (Α57)]. 

5. Τον έλεγχο της τήρησης των διατάξεων που αφορούν 
τις εκπομπές ρύπων, θορύβων κ.λπ. από οχήματα [άρθρο 
15παρ. 1 του Ν.2696/1999, (Α 57)]. 

3) Τμήμα Προστασίας Περιβάλλοντος - Ελέγχου κατα¬ 
στημάτων και Κοινόχρηστων χώρων. 

Αρμοδιότητες του Τμήματος. 

1. Τον έλεγχο της τήρησης των διατάξεων που αφορούν 
την καθαριότητα, την ύδρευση, την άρδευση, την αποχέ¬ 
τευση, την ηχορύπανση, τη ρύπανση των θαλασσών από 
πηγές ξηράς, την προστασία των επίγειων και υπόγειων 
υδάτινων αποθεμάτων και την προστασία του περιβάλλο¬ 
ντος (άρθρο 24 Π.Δ/τος410/95) (Α231). Ο έλεγχος για την 
καθαριότητα εκτείνεται σε όλους τους δημόσιους, δημοτι¬ 
κούς, κοινοτικούς, και κοινόχρηστους χώρους και σε τό¬ 
πους αγοράς. Για την άσκηση της αρμοδιότητας αυτής 
εφαρμόζονται οι διατάξεις του Ν.Δ.805/1971 (Α 1) και του 
άρθρου 26 παρ. ΙτουΝ. 1080/1980 (Α 246). Ο έλεγχος της 
αποχέτευσης περιλαμβάνει καιτηνπαρεμπόδιση επιχωμά- 
τωσης ή δόμησης της φυσικής ροής των χειμάρρων, τον 
έλεγχο των νερών που χύνονται στους χείμαρρους και πο¬ 
ταμούς για να μη περιέχουν λύματα βιομηχανικών και βιο¬ 
τεχνιών, επιχειρήσεων, ή οικιών, τον έλεγχο για παράνομες 
συνδέσεις ακινήτων με υδροφόρους αγωγούς ή αγωγούς 
των ακάθαρτων ή βρόχινων νερών ως και παράνομες επε¬ 
κτάσεις των αγωγών αυτών. Γιατον έλεγχο αυτό το προσω¬ 
πικό της Δημοτικής Αστυνομίας δικαιούται να εισέρχεται σε 
αυλές και οικήματα πάσης φύσεως, σύμφωνα με τις ισχύ- 
ουσες διατάξεις. Ο έλεγχος για τη μόλυνση του περιβάλλο¬ 
ντος εκτείνεται σε κάθε πηγή και αιτία παροδική ή μόνιμη 
που προκαλεί ρύπανση ή μόλυνση στο φυσικό περιβάλλον 
(γη, αέρα, ποτάμια, λίμνες, θάλασσες, κ.λ.π.). Στον έλεγχο 
υπόκεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτεχνίες, 
βιομηχανίες κ. λ. π.) ως και η ηχορύπανση. Ο έλεγχος για τη 
μόλυνση του περιβάλλοντος περιλαμβάνει και τη ρύπανση 
από οσμές, από εγκατάλειψη στερεών αντικειμένων ή υπο¬ 
λειμμάτων σε δημόσιους και ιδιωτικούς χώρους, που δημι- 
ουργούνται από κάθε είδους δραστηριότητα. Η προστασία 
του υπογείου υδατικού δυναμικού περιλαμβάνει και τον 
έλεγχο για την πρόληψη παράνομου ανοίγματος πηγαδιών 
και εκτέλεση γεωτρήσεων, τον έλεγχο της υπεράντλησης 
που δημιουργεί κινδύνους εξάντλησης και ελάττωσης του 
υπόγειου υδατικού δυναμικού, τον έλεγχο της παράνομης 
πώλησης, διάθεσης, μεταφοράς ή αλλαγής χρήσεως, την 
προστασία από τη ρύπανση, και μόλυνση τόσο των υπό¬ 
γειων όσο και των επιφανειακών νερών. 

2. Τον έλεγχο της τήρησης των διατάξεων που αφορούν 
τη λειτουργία των εμποροπανηγύρεων (άρθρο 24 Π.Δ/τος 
410/95). 

3. Τον έλεγχο της τήρησης των διατάξεων που αφορούν 
τη λειτουργίατων πάσης φύσεως επιτηδευμάτων και επαγ¬ 
γελμάτων (άρθρο 24 Π.Δ/τος 410/95). 

4. Τον έλεγχο της τήρησης των διατάξεων που αφορούν 
τη λειτουργία δημοτικών εργαστηρίων και τον έλεγχο των 
υγρών, στερεών και αέριων αποβλήτων, της ρύπανσης των 
υδάτων και της θάλασσας (άρθρο 24 Π.Δ/τος 410/95). 

5. Τον έλεγχο της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειονο¬ 
μικές διατάξεις (άρθρο 24 Π.Δ/τος 410/95). 


6. Τον έλεγχο της τήρησης των διατάξεων που αφορούν 
την δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους (άλση, κή¬ 
πους κ.λπ.) (άρθρο 24 Π.Δ/τος 410/95). 

7. Τον έλεγχο της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α.Ν.445/1937 (Α 22) και 446/1937 (Α 23) (άρθρο 
24 Π.Δ/τος 410/95). 

8. Τον έλεγχο της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειονο¬ 
μική διάταξη (Β 593) (άρθρο 24 Π.Δ/τος 410/95). 

9. Τον έλεγχο της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν υπά¬ 
γονται στις διατάξεις του Ν.2000/1991 (Α 206) (άρθρο 24 
Π.Δ/τος410/95). 

10. Τον έλεγχο για την εφαρμογή των διατάξεων για την 
κοινή ησυχία, την καθαριότητα και αισθητική των πόλεων, 
ευκοσμία και ευταξία [Αστ. διατάξεις 6/1996, (Β 1028) και 
3/1996, (Β 15) άρθρο 17 της Υγειονομικής Διάταξης 
Υ1 β/2000/1995 και άρθρο 417 Π.Κ.,(Β 343)]. 

11. Τον έλεγχο της τήρησης των διατάξεων που αφορούν 
τη λειτουργία των καταστημάτων και επιχειρήσεων υγειο¬ 
νομικού ενδιαφέροντος, θεάτρων, κινηματογράφων ψυχα¬ 
γωγικών παιδιών, εκμίσθωσης μοτοποδηλάτων [Α.Ν. 
2520/1940, (Α 273) Ν.2323/1995, (Α 145) Π.Δ. 180/1979, (Α 
175) όπως ισχύει, Υγειονομικές και Αστυνομικές Διατάξεις]. 

12. Τον έλεγχο της τήρησης των διατάξεων του Γ ενικού 
Οικοδομικού Κανονισμού και των διατάξεων για τις επικίν¬ 
δυνες οικοδομές [Ν.1577/1985, (Α 210), Ν.651/1977, (Α 
207), Ν. 1647/1986, (Α 141) και Π.Δ. της 13.4.1929, (Α 153)] 
και άρθρο 27 παρ. 3 του Γ ενικού Οικοδομικού Κανονισμού 
Ν. 1577/1985 (Α 210). Για τον έλεγχο της οικοδόμησης, το 
προσωπικό της Δημοτικής Αστυνομίας δικαιούται να ει¬ 
σέρχεται σε αυλές, σε ανεγειρόμενες οικοδομές και πάσης 
φύσεως κτίσματα, σύμφωνα με τις ισχύουσες διατάξεις και 
να ελέγχει την ύπαρξη άδειας οικοδόμησης σε ισχύ, την 
αναγραφή του αριθμού της, την τήρηση των όρων της κα¬ 
θώς και την ύπαρξη και τήρηση των όρων κάθε άλλης σχε¬ 
τικής άδειας. 

13. Τον έλεγχο της τήρησης των διατάξεων για την επί¬ 
βλεψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 
1073/1981, (Α260)]. 

14. Τον έλεγχο της τήρησης των διατάξεων για το ωράριο 
λειτουργίας των κέντρων διασκέδασης και των συναφών 
καταστημάτων, καθώς και των εμπορικών καταστημάτων 
[άρθρα 23, 24 και46του Ν.2224/1994, (Α 112), άρθρο 8του 
Ν. 2207/1994, (Α65), άρθρο Μπαρ. 2του Ν.2194/1994, (Α 
34) και ΚΥΑ 1011/22/19-ιβ/1994, (Β 724), όπως τροποποιή¬ 
θηκε με την ΚΥΑ 1011/22/19-κθ’ 1995, (Β 1055)]. 

15. Την αφαίρεση άδειας οικοδομής για ασφαλιστικές ει¬ 
σφορές [άρθρο 41 παρ. 2 Κανονισμού Ασφάλισης Ι.Κ.Α. 
816/Β’65, όπως αντικαταστάθηκε με την παρ. 3 ΑΥΚΥ Φ 21/ 
21/1473/1972, (Β324)]. 

16. Την επιθεώρηση αμαξωμάτων κοντινών ως προς την 
εμφάνιση τους [απόφαση Υπουργού Εμπορίου ΚΙ 
2113/1995, (Β 786)]. 

17. Την προστασία σπηλαίων [απόφαση ΥΠ.Π.Ε. 
34593/1983, (Β 3988) σε συνδυασμό με ΚΥΑ ΓΝΟΣ/ 57263/ 
1994, (Β 894)]. 

18. Τον έλεγχο της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες, λίμνες, 
ιχθυοτροφεία, ποταμοί) [Β.Δ.666/1966 (Α 160), Ν.Δ. 420/ 
1970 (Α27), Ν.2040/1992, (Α 70) και άρθρο 8 του 
Ν.2332/1995 (Α 181)]. 

19. Την εφαρμογή και τήρηση των διατάξεων που αφο¬ 
ρούν τους χώρους εγκατάστασης πλανόδιων νομάδων 
[Υγειονομική διάταξη Α5/696/1983 (Β 243)]. 

20. Τον έλεγχο της τήρησης των διατάξεων για την προ¬ 
στασία του αστικού καιπεριαστικού πρασίνου. 

21. Τις αρμοδιότητες της Αγροφυλακής σε τοπικό επίπε¬ 
δο όπως αυτές ορίζονται από τις διατάξεις του 
Ν.Δ.3030/1954 (Α 244) "Περί Αγροφυλακής" όπως αυτό 
έχει συμπληρωθεί και τροποποιηθεί μεταγενέστερα, και 
ιδίως: 

Η φρούρηση των αγροτικών κτημάτων για την πρόληψη 
της κλοπής, της φθοράς καιτων άλλων αδικημάτων. Η προ¬ 
ανάκριση γι’ αυτά τα αδικήματα και η δίωξη και η εκδίκαση 
όσων διώκονται σε βαθμό πταίσματος κατά τους ορισμούς 
του ανωτέρω Νόμου. Η αστυνομία για τα αρδευτικά ύδατα 
σύμφωνα με τον ανωτέρω Νόμο και τις λοιπές συναφείς 
διατάξεις. Οι αρμοδιότητες της αγροφυλακής εκτείνονται 
στην αγροτική έκταση, αναφέρονται στα αγροτικά κτήμα¬ 
τα, τα ακίνητα και κινητά τα χρησιμοποιούμενα για αγροτι¬ 
κές ή κτηνοτροφικές εργασίες ή σχετιζόμενα με τέτοιες ερ¬ 
γασίες όπως αυτά αναφέρονται ειδικότερα στον ως άνω 
Νόμο και τις λοιπές σχετικές διατάξεις. 

22. Τον έλεγχο της τήρησης των διατάξεων που αφορούν 
τηνκατάληψη κοινόχρηστων χώρων [άρθρο 13του Β.Δ. 24- 
9/20.10.1988, (Α 171), όπως αντικαταστάθηκε με το άρθρο 
8 του Ν. 1080/1980, (Α 246), το άρθρο 54 παρ. 4 του Ν. 
1416/1984, (Α 18), το άρθρο 26 παρ. 4 του Ν. 1828/89, (Α 2) 
και το άρθρο 6 εδάφιο τρίτο του Ν. 1800/1990, (Α 125) σε 
συνδυασμό με το άρθρο 458 του Π.Κ., όπως αντικαταστά- 
θηκεμετο άρθρο 1 παρ. 12του Ν. 2207/1994, (Α65) σε συν¬ 
δυασμό με διατάξεις που αναφέρονται στο υπαίθριο εμπό¬ 
ριο χωρίς άδεια επέκτασης καταστημάτων]. 

23. Τον έλεγχο της τήρησης των διατάξεων που αφορούν 
το υπαίθριο εμπόριο και τις λαϊκές αγορές [ν. 2323/95 (Α 
145), αποφ. Υφυπουργού Εμπορίου ΚΙ 2113/95 (Β 786) και 
απόφαση του Υπουργού Εμπορίου Α-2 6813/95, (Β 1085)]. 

24. Την φύλαξη των δημοτικών ή κοινοτικών εγκαταστά¬ 
σεων και της δημοτικής ή κοινοτικής περιουσίας. 

Η υπηρεσία της Δημοτικής Αστυνομίας λειτουργεί όλο 
το 24ωρο σύμφωνα με το άρθρο 15παρ. 8του Π.Δ23/2002. 

ΕΙΔΙΚΕΣ ΥΠΗΡΕΣΙΕΣ: 

Καταργείται: 

1) Το Τμήμα Δημοτικής Αστυνομίας και οι αρμοδιότητες 
που περιγράφονται και 

2) Το Τμήμα Πληροφορικής παραμένει το μοναδικό τμή¬ 
μα των Ειδικών Υπηρεσιών. 

Άρθρο 4 

Θέσεις- Κλάδοι- Ειδικότητες 

Δ. ΛΟΙΠΟ ΜΟΝΙΜΟ ΠΡΟΣΩΠΙΚΟ ΕΙΣΑΓΩΓΙΚΟΣ 
ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

1) ΚΛΑΔΟΣ (ΠΕ) ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Προστίθεται στον ΚΛΑΔΟ ΠΕ3 ΠΟΛΙΤΙΚΟΙ ΜΗΧΑΝΙΚΟΙ 
Με βαθμό (Δ’-Α’) μία (1) θέση και στο σύνολο τους καθορί¬ 
ζονται σε δέκα έξη (16) θέσεις. 

Προστίθεται στον ΚΛΑΔΟ ΠΕ5 ΗΛ., ΜΗΧ., ΗΛ.- ΜΗΧ. Με 


βαθμό (Δ’- Α’) μία (1) θέση και στο σύνολο τους καθορίζο¬ 
νται σε έντεκα (11) θέσεις. 

Προστίθεται Νέος Κλάδος: 

ΚΛΑΔΟΣ ΠΕ23 ΕΙΔΙΚΗΣ ΥΠΗΡΕΣΙΑΣ (ΔΗΜΟΤΙΚΗ 
ΑΣΤΥΝΟΜΙΑ) Με βαθμό (Δ’-Α’) με πέντε (5) θέσεις και στο 
σύνολό τους καθορίζονται σε πέντε (5) θέσεις. 

2) ΚΛΑΔΟΣ (ΤΕ) ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Προστίθενται στον ΚΛΑΔΟΣ ΤΕ 11 ΕΠΟΠΤ.ΔΗΜ. ΥΓΕΙΑΣ 

Με βαθμό (Δ’- Α’) δύο θέσεις (2) και στο σύνολο τους κα¬ 
θορίζονται σε τέσσερις (4) θέσεις. 

Προστίθενται στον ΚΛΑΔΟΣ ΤΕ17 ΔΙΟΙΚ. ΛΟΓ. Με βαθμό 
(Δ’-Α’) δύο (2) θέσεις και στο σύνολο τους καθορίζονται σε 
δέκα τέσσερις (14) θέσεις. 

Προστίθεται Νέος Κλάδος: ΚΛΑΔΟΣ ΤΕ23 ΕΙΔΙΚΗΣ ΥΠΗ¬ 
ΡΕΣΙΑΣ (ΔΗΜΟΤΙΚΗ ΑΣΤΥΝΟΜΙΑ). Με βαθμό (Δ’-Α’) έντε¬ 
κα (11) θέσεις και στο σύνολό τους καθορίζονται σε έντεκα 
(11) θέσεις 

3) ΚΛΑΔΟΣ (ΔΕ) ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Προστίθεται στον ΚΛΑΔΟΣ ΔΕ 1 ΔΙΟΙΚΗΤΙΚΟ Με βαθμό 

(Δ’-Α’) τέσσερις (4) θέσεις και στο σύνολό τους καθορίζο¬ 
νται σε εκατόν εξήντα τέσσερις (164) θέσεις. 

Καταργούνται στον ΚΛΑΔΟΣ ΔΕ23 ΕΙΔΙΚΗΣ ΥΠΗΡΕΣΙΑΣ 
(ΔΗΜΟΤΙΚΗ ΑΣΤΥΝΟΜΙΑ) Με βαθμό (Δ’-Α’) είκοσι έξη (26) 
θέσεις και στο σύνολό τους καθορίζονται σε τριάντα τέσ¬ 
σερις (34) θέσεις. 

Σύνολο προστιθέμενων οργανικών θέσεων είκοσι έξη (26). 

Σύνολο καταργούμενων οργανικών θέσεων είκοσι έξη (26). 

Άρθρο 6 

Προϊστάμενοι Οργανικών Μονάδων 

Προστίθεται η παρακάτω Δ/νση. 

ΣΤ. Γ’. Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ ΠΕ23 ή ΤΕ23, 
και ελλείψει αυτών ΠΕΙ ή ΤΕ 17 

1) Τμήμα Διοικητικής Υποστήριξης. ΠΕΙ ή ΠΕ23ήΤΕ17ή 
ΤΕ23 ή ΔΕΙ ή ΔΕ23. 

2) Τμήμα Ελέγχου Κυκλοφορίας και Στάθμευσης οχημά¬ 
των. ΠΕ23 ή ΤΕ23, και ελλείψει αυτών ΠΕΙ ή ΤΕ 17. 

3) Τμήμα Προστασίας Περιβάλλοντος - Ελέγχου κατα¬ 
στημάτων και Κοινόχρηστων χώρων. ΠΕ23 ή ΤΕ23, και ελ¬ 
λείψει αυτών ΠΕΙ ήΤΕ17 

Καταργείται: 

Το 

1) Τμήμα Δημοτικής Αστυνομίας ΠΕΙ ή ΤΕ17 ή ΤΕ22 ή 
ΔΕΙ ή ΔΕ 23 

Και το 

2) Τμήμα Πληροφορικής ΠΕ11 ή ΤΕ19 παραμένει το μο¬ 
ναδικό τμήμα των ΕΙΔΙΚΩΝ ΥΠΗΡΕΣΙΩΝ 

Στο Άρθρο 6 και στο 

ΠΑΡΑΡΤΗΜΑ ΤΟΥ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗ¬ 
ΡΕΣΙΑΣ ΤΟΥ ΔΗΜΟΥ ΠΑΤΡΕΩΝ 

Προστίθεται: 

ΙΓ’. Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Γ ραφείο Δ/νσης: 

Ένας (1) Διοικητικός Υπάλληλος ΠΕ 1 

Ένας (1) Υπάλληλος ΔΕ23 

1) Τμήμα Διοικητικής Υποστήριξης. 

Δύο (2) Διοικητικοί Υπάλληλοι ΤΕ 17. 

Πέντε (5) Διοικητικοί Υπάλληλοι ΔΕΙ. 

Οκτώ (8) Υπάλληλοι ΔΕ23. 

2) Τμήμα Ελέγχου Κυκλοφορίας και Στάθμευσης οχημά¬ 
των. 

Τρεις (3) Υπάλληλοι ΠΕ23. 

Ένας (1) Υπάλληλος ΠΕ3. 

Ένας (1) Υπάλληλος ΠΕ5. 

Έξη (6) Υπάλληλοι ΤΕ23. 

Δέκα (10) Υπάλληλοι ΔΕ23. 

3) Τμήμα Προστασίας Περιβάλλοντος - Ελέγχου κατα¬ 
στημάτων και Κοινόχρηστων χώρων. 

Δύο (2) Υπάλληλοι ΠΕ23. 

Πέντε (5) Υπάλληλοι ΤΕ23. 

Δύο (2) Επόπτες Δημόσιας Υγείας ΤΕ11. 

Δέκα πέντε (15) Υπάλληλοι ΔΕ23. 

ΓΕΝΙΚΟ ΣΥΝΟΛΟ Δ/ΝΣΗΣ 62 ΑΤΟΜΑ 

Στο άρθρο 6 και στις ΕΙΔΙΚΕΣ ΥΠΗΡΕΣΙΕΣ 

Καταργείταιτο: 

1) Τμήμα Δημοτικής Αστυνομίας. 

Ένας (1) Διοικητικός Υπάλληλος ΠΕΙ. 

Ένας (1) Διοικητικός Υπάλληλος ΔΕΙ. 

Εξήντα (60) Υπάλληλοι Ειδικής Υπηρεσίας ΔΕ23. 

Και το Τμήμα Πληροφορικής παραμένει ως το μοναδικό 
τμήμα των "ΕΙΔΙΚΩΝ ΥΠΗΡΕΣΙΩΝ" 

Και γίνεται το: 

ΓΕΝΙΚΟ ΣΥΝΟΛΟ ΥΠΑΛΛΗΛΩΝ ΣΤΙΣ 
ΕΙΔΙΚΕΣ ΥΠΗΡΕΣΙΕΣ 20 ΑΤΟΜΑ 

Από την απόφαση αυτή δημιουργείται δαπάνη σε βάρος 
του προϋπολογισμού του Δήμου Πατρέων το ύψος της 
οποίας ανέρχεται για το έτος 2003 στο ποσό των 41.532,48 
Ευρώ και θα βαρύνει ετησίως τους οικείους Κ.Α. των εκά- 
στοτε προϋπολογισμών του Δήμου Πατρέων. 

Πάτρα, 14 Μαΐου 2003 

Ο Γενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

-Φ- 

Αριθ. 16.706+19308 (4) 

Τροποποίηση της συστατικής πράξης της αμιγούς επιχεί¬ 
ρησης του δήμου Θεσσαλονίκης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΙΜΑΤΙΣΜΟΥ ΔΗΜΟΥ 
ΘΕΣΣΑΛΟΝΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις : α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Αστο Ν. 1558/1985 «Κυβέρνηση και Κυβερνη¬ 
τικά Όργανα», γ) των άρθρων 6 παραγρ. 10 και 7 παραγρ. 
1 του Ν. 2.503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοίκη¬ 
ση και άλλες διατάξεις» και 4) της παραγρ. 4τουάρθρου16 
του Ν. 2.539/1997 ((Συγκρότηση Πρωτοβάθμιας Τοπικής 
Αυτοδιοίκησης». 

2. Την απόφαση του Υπουργού Εσωτερικών 25027 /1984 
(ΦΕΚ 244 τ.Β) «Καθορισμός αναγκαίων λεπτομερειών για 
την εφαρμογή των διατάξεων των άρθρων 205 έως 213 του 
Ν.1065/1980).» 

3. Την 12.581/2003 απόφαση μας, περί αναβιώσεως της 
αμιγούς επιχείρησηςτου δήμου Θεσσαλονίκης με την επω¬ 
νυμία: 

«ΔΗΜΟΤΙΚΗ ΕΠΙΧΕΙΡΗΣΗ ΙΜΑΤΙΣΜΟΥ ΔΗΜΟΥ 
ΘΕΣΣΑΛΟΝΙΚΗΣ», που δημοσιεύθηκε στο ΦΈ.Κ 449/Β/ 
15.4.2003. 

4. Την 731/2003 απόφαση του δημοτικού συμβουλίου 
Θεσσαλονίκης, για την τροποποίηση της συστατικής πρά¬ 
ξης της ανωτέρω επιχείρησης. 

5. Τη σχετική οικονομοτεχνική μελέτη. 


6. Την απόφαση του Γ ενικού Γ ραμματέα Περιφέρειας Κε¬ 
ντρικής Μακεδονίας 5.631 /26.7.2000 (ΦΈ.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων, 
και άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύθηκε στο ΦΕΚ 
1339/Τ.Β/6.11.2000, αποφασίζουμε: 

Τροποποιούμε την 12.581/2003 απόφασή μας, περί ανα¬ 
βιώσεως της αμιγούς επιχείρησης του δήμου Θεσσαλονί¬ 
κης με την επωνυμία: 

«ΔΗΜΟΤΙΚΗ ΕΠΙΧΕΙΡΗΣΗ ΙΜΑΤΙΣΜΟΥ ΔΗΜΟΥ 
ΘΕΣΣΑΛΟΝΙΚΗΣ» (ΦΈ.Κ 449/Β/15.4.2003, ως προς το κε¬ 
φάλαιο της επιχείρησης, το οποίο αυξάνεται κατά 750.000 
ευρώ και το οποίο τελικά διαμορφώνεται ως εξής: 

Το κεφάλαιο που διαθέτει ο δήμος Θεσσαλονίκης στην 
επιχείρηση ανέρχεται στο ποσό του 1.006.164,34 ευρώ, 
δηλ: 

Ο μηχανικός εξοπλισμός που εισφέρει ο δήμος στην επι¬ 
χείρηση, όπως αποτιμήθηκε από την επιτροπή του άρθρου 
9του Ν. 2190/1920, συνολικής αξίας 6.714,34 ευρώ. 

Μετρητά που εισφέρει ο δήμος ύψους 999.449.74 ευρώ. 

Κατά τα λοιπά εξακολουθεί να ισχύει η τροποποιούμενη 
απόφαση. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Θεσσαλο¬ 
νίκης ύψους 750.000 ευρώ. Για την αντιμετώπιση της δα¬ 
πάνης αυτής έχει εγγράφει ισόποση πίστωση στο Κ.Α 
990/212.9.01 του προϋπολογισμού του τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Μαΐου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 1739 (5) 

Σύσταση στο δήμο Βέροιας Ν. Ημαθίας Νομικού Προσώ¬ 
που με την επωνυμία «Κέντρο Ανοικτής Προστασίας 
Ηλικιωμένων (Κ.Α.Π.Η.) ΔΔ Αγ. Βαρβάρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/97 «διοίκηση, οργάνωση, 
στελέχωση της Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις. 

2. Τις διατάξεις των άρθρων 203 και 205 του Δ.Κ.Κ. (Π.Δ. 
410/95). 

3. Την αριθ. 176/2003 απόφαση του δημοτικού συμβου¬ 
λίου Βέροιας, σχετικά με την σύσταση Νομικού Προσώπου 
με την επωνυμία «Κέντρο Ανοικτής Προστασίας Ηλικιωμέ¬ 
νων (Κ.Α.Π.Η.) ΔΔ Αγ. Βαρβάρας». 

4. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με την μεταβίβαση δικαιώματος υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

1. Συνιστάται στο δήμο Βέροιας Ν. Ημαθίας, Νομικό Πρό¬ 
σωπο με την επωνυμία «Κέντρο Ανοικτής Προστασίας Ηλι¬ 
κιωμένων (Κ.Α.Π.Η.) ΔΔ Αγ. Βαρβάρας». 

2. Σκοπός του Νομικού Προσώπου είναι η παροχή ιατρο- 
κοινωνικής προστασίας στα ηλικιωμένα άτομα του ΔΔ Αγ. 
Βαρβάρας του δήμου Βέροιας. Ειδικότερα, η παροχή δω- 

ρεάν ιατρικής περίθαλψης, φυσιοθεραπευτικής αγωγής, 
εργοθεραπείας, κοινωνικής εργασίας, η μέριμνα για νοσο¬ 
κομειακή περίθαλψη, βοήθεια στο σπίτι, οργανωμένη ψυ¬ 
χαγωγία και κάθε είδους εξυπηρέτηση, καθώς και υλική και 
ηθική βοήθεια, που θα τους στηρίξει σωματικά και ψυχικά. 

3. Περιουσία του είναι κάθε περιουσιακό στοιχείο κινητό 
και ακίνητο, που θαπεριέλθει από δωρεές, κληρονομιές και 
κληροδοσίες 

4. Πόροι του Νομικού Προσώπου είναι: α) Η ετήσια επι¬ 
χορήγηση του δήμου Βέροιας, β) Η επιχορήγηση και κάθε 
άλλη παροχή του Κράτους, γ) Κάθε είδους συνδρομές, ει¬ 
σφορές, δωρεές, κληρονομιές και κληροδοσίες, δ) Πρό¬ 
σοδοι από την ίδια αυτού περιουσία και κάθε άλλη πρόσο¬ 
δος. 

Ακροτελεύτιο άρθρο 

Από τις διατάξεις της απόφασης αυτής, προκαλείται δα¬ 
πάνη σε βάρος του προϋπολογισμού του δήμου Βέροιας, 
για το τρέχων όπως και για τα επόμενα έτη, το ύψος της 
οποίας δεν μπορεί να προσδιορισθεί έκτων προτέρων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 29 Απριλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-Φ- 

Αριθ. οικ. 2553 (6) 

Σύσταση στο δήμο Βέροιας Ν. Ημαθίας Νομικού Προσώ¬ 
που, με την επωνυμία «Γ’ Κέντρο Ανοικτής Προστασίας 
Ηλικιωμένων (Γ’ Κ.Α.Π.Η.) Συνοικιών Δήμου Βέροιας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/97 «διοίκηση, οργάνωση, 
στελέχωσητης Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις. 

2. Τις διατάξεις των άρθρων 203 και 205 του Δ.Κ.Κ. (Π.Δ. 
410/95). 

3. Την αριθ. 175/2003 απόφαση του δημοτικού συμβου¬ 
λίου Βέροιας σχετικά με την σύσταση Νομικού Προσώπου 
με την επωνυμία «Γ’ Κέντρο Ανοικτής Προστασίας Ηλικιω¬ 
μένων (Γ’ Κ.Α.Π.Η.) Συνοικιών Δήμου Βέροιας». 

4. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με την μεταβίβαση δικαιώματος υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

1. Συνιστάται στο δήμο Βέροιας Ν. Ημαθίας Νομικό Πρό¬ 
σωπο με την επωνυμία «Γ’ Κέντρο Ανοικτής Προστασίας 
Ηλικιωμένων (Γ’ Κ.Α.Π.Η.) Συνοικιών Δήμου Βέροιας». 

2. Σκοπός του Νομικού προσώπου, είναι η παροχή ια- 
τροκοινωνικής προστασίας στα ηλικιωμένα άτομα των 
συνοικιών του δήμου Βέροιας. Ειδικότερα, η παροχή δω¬ 
ρεάν ιατρικής περίθαλψης, φυσιοθεραπευτικής αγωγής, 
εργοθεραπείας, κοινωνικής εργασίας, η μέριμνα για νο¬ 
σοκομειακή περίθαλψη, βοήθεια στο σπίτι, οργανωμένη 
ψυχαγωγία και κάθε είδους εξυπηρέτηση, καθώς και υλι¬ 
κή και ηθική βοήθεια, που θα τους στηρίξει σωματικά και 
ψυχικά. 

3. Περιουσία του, είναι κάθε περιουσιακό στοιχείο κινητό 
και ακίνητο, που θαπεριέλθει από δωρεές, κληρονομιές και 
κληροδοσίες. 


4. Πόροι του νομικού προσώπου είναι: α) Η ετήσια επιχο¬ 
ρήγηση του δήμου Βέροιας, β) Η επιχορήγηση και κάθε άλ¬ 
λη παροχή του Κράτους, γ) Κάθε είδους συνδρομές, ει¬ 
σφορές, δωρεές, κληρονομιές και κληροδοσίες, δ) Πρό¬ 
σοδοι από την ίδια αυτού περιουσία και κάθε άλλη 
πρόσοδος. 

Ακροτελεύτιο άρθρο 

Από τις διατάξεις της απόφασης αυτής, προκαλείται δα¬ 
πάνη σε βάρος του προϋπολογισμού του δήμου Βέροιας, 
για το τρέχων όπως και για τα επόμενα έτη, το ύψος της 
οποίας δεν μπορεί να προσδιορισθεί εκ των προτέρων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 29 Απριλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 17.461 (7) 

Τροποποίηση της συστατικής πράξης της αμιγούς επιχεί¬ 
ρησης του δήμου Αγίου Αθανασίου Νομού Θεσσαλονί¬ 
κης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΠΙ¬ 
ΚΗΣ ΑΝΑΠΤΥΞΗΣ ΔΗΜΟΥ ΑΓΙΟΥ ΑΘΑΝΑΣΙΟΥ 
(Δ.Ε.Τ.Α.Δ.Α.Α)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 «Κυβέρνηση και Κυβερνη¬ 
τικά Όργανα», γ) των άρθρων 6 παραγρ. 10 και 7 παραγρ. 
1 του Ν. 2.503/1997 ((Διοίκηση, οργάνωση, στελέχωσητης 
Περιφέρειας, ρύθμιση θεμάτων για την τοπική αυτοδιοίκη¬ 
ση και άλλες διατάξεις» και 4) της παραγρ. 4τουάρθρου16 
του Ν. 2.539/1997 «Συγκρότηση Πρωτοβάθμιας Τοπικής 
Αυτοδιοίκησης». 

2. Την απόφαση του Υπουργού Εσωτερικών 25027/1984 
(ΦΕΚ 244 τ.Β) «Καθορισμός αναγκαίων λεπτομερειών για 
την εφαρμογή των διατάξεων των άρθρων 205 έως 213 του 
Ν. 1065/1980).» 

3. Την ΕΣ 24.159/1996 απόφαση του Περιφερειακού Δι¬ 
ευθυντή Νομού Θεσσαλονίκης, με την οποία συστάθηκε η 
Δημοτική Επιχείρηση Τοπικής Ανάπτυξης δήμου Άγιου 
Αθανασίου (Δ.Ε.Τ.Α.Δ.Α.Α), που δημοσιεύθηκε στο ΦΈ.Κ 
638/Β/30.7.1996. 

4. Την 144/2003 απόφαση του δημοτικού συμβουλίου 
Αγίου Αθανασίου, για την τροποποίηση της συστατικής 
πράξης της ανωτέρω επιχείρησης. 

5. Την απόφαση του Γενικού Γραμματέα Περιφέρειας Κε¬ 
ντρικής Μακεδονίας 5.631/26.7.2000 (ΦΈ.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων, 
και άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύθηκε στο ΦΕΚ 1339/ 
Τ.Β/6.11.2000, αποφασίζουμε: 

Τροποποιούμε την ΕΣ 24.159/1996 (ΦΈ.Κ 638/Β/ 
30.7.1996) απόφαση του Περιφερειακού Διευθυντή Νομού 
Θεσσαλονίκης, με την οποία συστάθηκε η Δημοτική Επι¬ 
χείρηση Τοπικής Ανάπτυξης δήμου Άγιου Αθανασίου 

(Δ.Ε.Τ.Α.Δ.Α.Α), ως προς την παράγρ. 4 η οποία διαμορ¬ 
φώνεται ως εξής: 

4. Η επιχείρηση διοικείται από δμελές διοικητικό συμ¬ 
βούλιο, που τα μέλη του μαζί με τους αναπληρωτές ορίζο¬ 
νται από το δημοτικό συμβούλιο, ως εξής: 

- Τρεις (3) αιρετοί εκπρόσωποι του δήμου. 

- Ένας (1) εκπρόσωπος του Αγροτικού Συνεταιρισμού 
Άγιου Αθανασίου. 

- Ένας (1) δημότης ή κάτοικος του δήμου που διαθέτει 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του διοικητικού συμβουλίου προστίθεται και εκ¬ 
πρόσωπος των εργαζομένων (χωρίς αλλαγή της συστατι¬ 
κής πράξης) όταν η επιχείρηση απασχολεί περισσότερους 
από είκοσι εργαζόμενους. 

Από τους αιρετούς εκπροσώπους του δήμου, ο ένας 
προέρχεται από τη μειοψηφία. 

Κατά τα λοιπά εξακολουθεί να ισχύει η τροποποιούμενη 
απόφαση. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Αγίου 
Αθανασίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 2003 

Με εντολή Γενικού Γραμματέα Περιφερείας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 6428 (8) 

Ανάκληση της 2297/13.2.2002 απόφασης του Γενικού 
Γ ραμματέα Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Π.Δ. 51/87 (ΦΕΚ 26/Τ.Α./6.3.87) «Καθορισμός της 
Χώρας για το σχεδίασμά, προγραμματισμό και συντονισμό 
της Περιφερειακής ανάπτυξης» 

2. Το Ν. 1622/86 (ΦΕΚ 92/Τ.Α/14.7.86) «Τοπική Αυτοδιοί¬ 
κηση Περιφερειακή Ανάπτυξη & Δημοκρατικός Προγραμ¬ 
ματισμός» 

3. Το Ν.1832/89 (ΦΕΚ 54/Τ.Α/17.2.89) «Τροποποίηση και 
συμπλήρωση της Νομοθεσίας για την Τοπική Αυτοδιοίκη¬ 
ση την αποκέντρωση και άλλες διατάξεις». 

4. Το Ν.2503/1997 (ΦΕΚ 107/ΤΑ./30.5.97) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
γιατηντοπική αυτοδιοίκηση και άλλες διατάξεις και ειδικό¬ 
τερα το άρθρο 4 παρ. 2, όπως τροποποιήθηκε και συμπλη¬ 
ρώθηκε μεταγενέστερα» 

5. Το Ν.2218/94 «ίδρυση Νομαρχιακής Αυτοδιοίκησης 
και τροποποίηση διατάξεων για την Πρωτοβάθμια αυτοδι¬ 
οίκηση και Περιφέρεια όπως τροποποιήθηκε και συμπλη¬ 
ρώθηκε μεταγενέστερα». 


6. Το 1069088/7678/Β0010/3.10.2001 έγγραφο Υπουρ¬ 
γείου Οικονομικών/γενική Δ/νση Δημόσιας Περιουσίας και 
Εθνικών Κληροδοτημάτων. 

7. Το 1354/Ερ 4800/5.7.2001 έγγραφο Νομικού Συμβου¬ 
λίου Υπουργείου Περιβάλλοντος χωροταξίας και Δημο¬ 
σίων Έργων. 

8. Το άρθρο 60 ΠΔ 11/12.11.1929 και άρθρο 12 του Α.Ν. 
2344/40 «Περί θεωρήσεως των κτηματολογικών διαγραμ¬ 
μάτων και λοιπών στοιχείων για την παραχώρηση της χρή- 
σεως αιγιαλού. 

9. Το Ν. 2647/98 (ΦΕΚ 237/τ.Α/22.10.98) Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και άλ¬ 
λες διατάξεις. 

10. Την 19752/21.12.2001 απόφαση (ΦΕΚ 1817/Τ.Β/ 
31.12.2001) «Αρμοδιότητα κρατικού Οργάνου», όπως τρο¬ 
ποποιήθηκε με την 2297/13.2.2002 όμοια (ΦΕΚ 233/ τ.Β/ 
27.2.2002). 

11. Το 660/8.5.2003 έγγραφο Κτηματικής Υπηρεσίας Ν. 
Κορινθίας με το οποίο μας διαβιβάσθηκε η 139/2002 Γνω¬ 
μοδότηση Ν.Σ.Κ. η οποία έγινε αποδεκτή από τον Υφυ¬ 
πουργό ΥΠΕΣΔΔΑ και σύμφωνα με την οποία προκύπτει ότι 
για τη θεώρηση και έγκριση των μελετών ιδιωτικών λιμενι¬ 
κών έργων και θεώρηση των κτηματολογικών στοιχείων 
αρμόδια είναι η Διεύθυνση Δημοσίων Έργων της Περιφέ¬ 
ρειας που προβλέπεται στο άρθρο 6 παρ. 3 του Ν. 2503/97, 
ως αρμόδια για τον προγραμματισμό και τη μελέτη της πε¬ 
ριφερειακής πολιτικής και όχι το Τμήμα Τεχνικών Υπηρε¬ 
σιών Δήμων και Κοινοτήτων των Δ.Τ.Α. και Διοίκησης Νο¬ 
μών. 

12. Το γεγονός ότι δεν προκαλείται επιβάρυνση του Κρα¬ 
τικού Προϋπολογισμού, αποφασίζουμε: 

1. Ανακαλούμε την 2297/13.2.2002 απόφαση η οποία δη- 
μοσιεύθηκε στο ΦΕΚ 233/τ.Β/27.2.2002 και με την οποία εί¬ 
χαμε ανακαλέσει το 19752/21.12.2001 (ΦΕΚ 1817/ 
τ.Β/31.12.2001» όμοια για τους λόγους που αναφέρονται 
στα σχετικά της απόφασης μας και ειδικώτερατο (11). 

2. Ορίζουμε τη Δ/νση Δημοσίων Έργων Περιφέρειας Πε¬ 
λοποννήσου ως αρμόδια για τη θεώρηση των αναγκαίων 
κτηματολογικών διαγραμμάτων και λοιπών στοιχείων που 
απαιτούνται για την έκδοση απόφαση παραχώρησης 
απλής χρήσης αιγιαλού και παραλίας, προς εκτέλεση έρ¬ 
γων, καθώς και την έγκριση τεχνικών μελετών ιδιωτικών λι¬ 
μενικών έργων. 

3. Η σύνταξη εισηγητικής έκθεσης προς τον Υπουργό Οι¬ 
κονομικών, ο οποίος εκδίδει τη σχετική απόφαση, γίνεται 
από την αρμόδια Κτηματική υπηρεσία, σύμφωνα με το άρ¬ 
θρο 14 Ν. 2971/2001 (ΦΕΚ 285/τ.Α/19.12.2001), τηρούμε¬ 
νης της προβλεπόμενης απ’ αυτόν διαδικασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μάίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




